钦定古今图书集成/理学汇编/学行典/第222卷 > 黎伯滚
## 钦定古今图书集成/理学汇编/学行典/第222卷 > 黎伯滚

按《重庆府志》：“黎伯滚，事母最孝，出入温凊，未尝离左
右。一日山庄火，滚不顾家私，独负母走。已而火灭，渡
溪，适大水至，同行多没，惟滚母子得达岸。庄多虎，亦
不至害。滚居里人以为孝感。母死，水浆不入口者数
日，拊榇号呼，气绝而死，与母同葬，闻者哀之。巡按奏
闻，赐金恤其家。”